Výročná správa za rok 2025

Počas roka sme pracovali s deťmi z materských škôlok a deťmi z prvého stupňa základných škôl z Dolného Kubína a z blízkeho ale aj z ďalekého okolia. Snažili sme sa ich hravou formou nadchnúť pre hokej. Pracovali sme s nimi v intenzívnych týždňových kurzoch kde sme im okrem primárneho cieľa ktorým bolo robiť prvé kroky a prvé korčuliarske sklzy odovzdať cez naše hodiny aj hodnoty ktoré patria do života ako samostatnosť, slušnosť, cieľavedomosť rešpekt a iné. 

Našou dlhoročnou, neúnavnou a výbornou prácou sme sa dostali do širšieho povedomia nie len v našom meste aj ale v odľahlejších dedinkách ako Žaškov, Zázrivá, Komjatná a majú záujem aj iný ale z kapacitných dôvodov nedokážeme uspokojiť celý dopyt po našich kurzoch. 

V tomto roku sme znovu dokúpili ďalšie korčule a prilby. Pribudli nám aj nové dresy ktoré zapadli do nášho konceptu a spolupráce s miestnym hokejovým klubom MHK Dolný Kubín kde sme im nápomocný hlavne pri náborových akciách. 

Podarilo sa nám nadviazať spoluprácu s veľkou firmou ktorej sme spravili akciu „Mikuláš na ľade“, ktorá zožala veľkú vlnu pozitívnych reakcií a veríme že spolupráca bude dlhodobá. 

Ďalšiu nadväznosťou na naše kurzy je aj vyvrcholenie v podobe hokejového turnaja medzi miestnymi školami ktoré bojujú a nádherný putovný pohár. 

Platíme si poistenie zodpovednosti fyzických a právnických osôb za škody pri výkone povolania v komunálnej poisťovni. V zákonnej lehote sme sa zaregistrovali za príjemcov 2% z dane, aby sme získali prostriedky a mohli pokračovať v tejto náročnej ale záslužnej a krásnej práci s deťmi. 

Príjmy v roku 2025 z 2% z daní							5 678,05
Výdavky na činnosti, na účel ktorých nezisková organizácia vznikla 		8 450,82
Stav finančných prostriedkov na bankovom účte k 31.12.2025 			1 239,75

Pohľadávky ani záväzky neevidujeme 

